[{"text_idx": "#000000", "text": "Palun, Jumal, tule minu pa\u0308eva!"}, {"text_idx": "#000002", "text": "Regulaarne palvetamine on selgeim kristlast mittekristlasest eristav tegevus. U\u0308ldsegi mitte pu\u0308u\u0308des va\u0308hendada Jumala So\u0303na ta\u0308htsust kristlase elus, ja\u0308a\u0308me ilma palveteta ometi ainult teadmiste omandamise faasi ega suuda neid teadmisi ellu rakendada. Ku\u0308ll aga saab Jumal meid Pu\u0308hakirja kaudu veenda meie patususes ning tahtmatuses, jo\u0303uetuses ja vo\u0303imetuses elada Tema tahte kohaselt. Samas veenab Pu\u0308hakiri meid Tema armastuses ja soovis meid pa\u0308a\u0308sta ning meile lahendusi pakkuda \u2013 ja meist saavad kristlased, kes pu\u0308sivalt oma palved ja eestpalved usus oma Isa ette toovad ja Jumala abi ning lahendusi kogevad."}, {"text_idx": "#000003", "text": "Jumala tahet otsides ja palvetades tekivad meil vahel palvetamise kohta ku\u0308simused. Mo\u0303tisklen ja\u0308rgnevalt mo\u0303ne enam levinud ku\u0308simuse u\u0308le, mille kohta minult on aru pa\u0308ritud."}, {"text_idx": "#000004", "text": "Palve asendi ja ko\u0303ik muu palve vormi puudutava dikteerivad meie hingeseisund ja meie vo\u0303imalused. Keegi on kusagil u\u0308telnud, et meie probleemi kaugus selle lahendusest vo\u0303rdub meie po\u0303lvede kaugusega maast. Samas vo\u0303ib inimene olla fu\u0308u\u0308siliselt va\u0308ga maas, aga hinges uhke ja uskmatu, ning vastupidi. Jeesus u\u0308tles palve kohta: \u201eTo\u0303esti, to\u0303esti ma u\u0308tlen teile, et mida te iganes Isalt palute, seda ta annab teile minu nimel! Ta\u0308nini ei ole te midagi palunud minu nimel. Paluge, siis te saate, et teie ro\u0303o\u0303m vo\u0303iks olla ta\u0308ielik.\u201c (Jh 16:23, 24) Me palume Isa Jeesuse nimel vo\u0303i palume Jeesust Jeesuse nimel (vt Jh 14:13, 14), kusjuures va\u0308ljend \u201eJeesuse nimel\u201c meie palve lo\u0303pus pole ju lihtsalt parool vo\u0303i midagi sellesarnast, vaid Tema kallist nime usus oma palve alguses ja/vo\u0303i lo\u0303pus nimetades palume ko\u0303ige selle nimel, kes Jeesus on ja mida Ta on teinud ja teeb. Selline po\u0308o\u0308rdumine teeb meid alandlikuks ning aukartlikuks, meie palved aga u\u0308leval kuuldavaiks, sest oma surma la\u0308bi on Jeesus meid Isaga lepitanud."}, {"text_idx": "#000005", "text": "Mul tuli kord u\u0308he va\u0308hki po\u0303deva to\u0308o\u0308kaaslasega juttu sellest, kuidas siis paluda. Tema na\u0308htud ja kuuldud palved olid suure ha\u0308a\u0308le ja u\u0308levoolava emotsiooniga va\u0308lja o\u0308eldud ning ta u\u0308tles, et temale see ei meeldi. Me olemegi ko\u0303ik erinevad ja vo\u0303ime tulla Isa ette ja ra\u0308a\u0308kida nii, nagu meile omane on. Peale selle, et palume Jeesuse nimel, on edasine meie siiras po\u0308o\u0308rdumine armastava Isa poole ja me vo\u0303ime oma hinge Tema ees tu\u0308hjaks valada just nii, nagu meile sobib. Avalikus palves tuleb meil loomulikult arvestada meie u\u0308mber olevate inimestega, aga u\u0308ksi Isa ees olles loeb u\u0308le ko\u0303ige siirus."}, {"text_idx": "#000006", "text": "Kui me ku\u0308siksime lapselt, millest ta vo\u0303ib oma isale ra\u0308a\u0308kida, ei saaks see laps ilmselt ku\u0308simusest aru, sest oma isaga ko\u0303igest ra\u0308a\u0308kimine on tema jaoks loomulik. Paulus julgustab meid palveiks kirjutades: \u201eA\u0308rge muretsege u\u0308htigi, vaid laske ko\u0303iges oma palumised palve ja anumisega u\u0308hes ta\u0308nuga saada Jumalale teatavaks. Ja Jumala rahu, mis on u\u0308lem ko\u0303igest mo\u0303istusest, hoiab teie su\u0308damed ja mo\u0303tted Kristuses Jeesuses.\u201c (Fi 4:6, 7) Me vo\u0303ime Jumala lastena ko\u0303ik oma Taevasele Isale a\u0308ra ra\u0308a\u0308kida ja me ei vaeva Teda. Tal on hea meel kuulda meie suust asju, mida Ta juba teab, sest nu\u0308u\u0308d me tunnistame oma vajadust ja puudust ning igatseme selles olukorras selgust ja tarkust u\u0308levalt. Palve ei ole aga u\u0308ksnes oma soovide nimekirja Jumala ette kandmine. Palve on vestlus Ko\u0303igeko\u0303rgemaga. Ja ehk ku\u0308ll Tal on hea meel oma laste soove ta\u0308ita, igatseb Ta su\u0308damest, et Tema lapsed ka Tema soovidest teadlikuks saaksid ja nende peale mo\u0303tleksid. Ehk soovib Jumal meile selle vestluse ajal u\u0308htteist su\u0308damele panna, meid meie patu a\u0308ratundmisele tuua ja meid edasi juhatada. Kui oleme ko\u0303ik Jumala ette kandnud, vastab Jumal rahuga \u2013 ka siis kui meie oma palvete vastuseid veel ei na\u0308e. Me vo\u0303ime ko\u0303ik palves Jumala ette tuua, aga ta\u0308nupalveid ei peaks olema va\u0308hem kui meie muresid ja soove."}, {"text_idx": "#000007", "text": "Kord na\u0308gin unena\u0308gu (just nagu Saalomon), kus u\u0308ks vend ku\u0308sis minult, kuidas ta peaks palvetama, ja ma vastasin talle: \u201ePalun, Jumal, tule minu pa\u0308eva!\u201c A\u0308rkasin u\u0308les ja mo\u0303tlesin: nu\u0308u\u0308d palun mina ka nii. Kui Jumal on minu pa\u0308evas, vo\u0303in Temaga kogu aeg ra\u0308a\u0308kida, sest Ta on kohal ja vo\u0303in kogeda, kuidas Ta juhatab ko\u0303igis asjades, alates ko\u0303ige tu\u0308hisemast. Na\u0308iteks u\u0308hel hommikul tahtsin panna koti smuutiga, mille ma ikka hommikuti to\u0308o\u0308le kaasa segan, nagu tavaliselt auto tagaistmele ja siis tuli mulle selge mo\u0303te: pane ta\u0308na kott auto po\u0303randale. Hea ku\u0308ll, olgu nii. Mingil po\u0303hjusel la\u0308ks just sel hommikul ja\u0308rsu pidurdamise tagaja\u0308rjel smuutipudeli kork lahti ning kogu kott ja auto porimatt ujus minu hommikuso\u0308o\u0308gist. Olin nii ta\u0308nulik, et smuutiujutus oli kummist porimatil, mitte auto tagaistmel. Vo\u0303rreldes inimeste pa\u0308a\u0308stmisega oli tegemist imetillukese asjaga, aga su\u0308dame tegi soojaks see, et Isa tegeleb isegi minu smuuti ja autoistmega."}, {"text_idx": "#000008", "text": "Kui me ei saa, mida oleme palunud?"}, {"text_idx": "#000009", "text": "Jk 1:5\u20137 loeme: \u201eAga kui kellelgi teist on puudu tarkusest, see palugu Jumalalt, kes ko\u0303igile annab suisa ega tee etteheiteid, ja siis antakse temale. Ent ta palugu usus, ilma kahtlemata; sest kes kahtleb, sarnaneks merelainega, mida tuul to\u0303stab ning sinna ja ta\u0308nna peksab. Niisugune inimene a\u0308rgu ometi arvaku, et ta midagi saab Issandalt.\u201c Usk on usaldus ja veendumus, loeme seda kirjast heebrealastele 11:1 ja me vo\u0303ime siin maailmas paljusid inimesi usaldada ja paljudes asjades veenduda, kuid usk Jumalasse ta\u0308hendab usku Tema tingimusteta armastusse; usku sellesse, et Tema jumalik va\u0308gi on annetanud meile ko\u0303ik, mida vajatakse eluks ja jumalakartuseks; usku sellesse, et pole olukordi, kus Jumal ei oleks kohal. Usul ei ole midagi tegemist meie enesesisendusega, vaid Jeesuse so\u0303nade kohaselt on usk Jumala tegu meis, sest me loeme Jh 6:29: \u201eSee on Jumala tegu, et te usute temasse, kelle ta on la\u0308kitanud.\u201c Niisiis laseme Jumalal selle teo meis teha ja teeme siis usupalveid."}, {"text_idx": "#000010", "text": "Peale uskmatuse on veel va\u0308hemalt u\u0308ks po\u0303hjus mitte saada seda, mida oleme palunud. Jk 4:3 on kirjas \u201eTe palute ja ei saa, sest te palute pahasti, tahtes seda kulutada oma himudes.\u201c"}, {"text_idx": "#000011", "text": "Olen o\u0303ppinud Jumalalt oma palvetele vastuseid oodates:"}, {"text_idx": "#000012", "text": "et ka \u201eei\u201c ja \u201eoota\u201c on vastused;\net rahu on vastus (vt Fi 4:6, 7);\net ma ei saa Jumalale ette kirjutada, mil viisil vo\u0303i millal Ta minu palvele vastab;\net ma ei saa Teda sundida minu tahet ta\u0308itma;\net kui ma midagi aru ei saa, siis tuleb vaadata Kolgatale ja korrata endale: \u201esest no\u0303nda on Jumal maailma armastanud, et Ta oma ainusu\u0308ndinud Poja on andnud ...\u201c. Ja see Jumal, kes mind nii armastab, ei ja\u0308ta mulle andmata midagi, mida ma to\u0303eliselt vajan;\net ko\u0303ik, mis ma Tema ka\u0308tte olen andnud, on Tema vo\u0303imsates ka\u0308tes."}, {"text_idx": "#000013", "text": "Olen a\u0308ra o\u0303ppinud, et kui keegi teeb ettepaneku palvetada, tuleb seda edasi lu\u0308kkamata teha. Kui endal tuleb mo\u0303te palvetada, tuleb sedagi teha kohe, sest sellised mo\u0303tted tulevad ainult Isalt. Aastaid tagasi, kui minu tu\u0308tar Siiri oli just saanud juhiload ja me hakkasime Rakverest Tallinna poole so\u0303itma, ja\u0308ttis ta auto u\u0308hel hetkel tee a\u0308a\u0308rde seisma ja u\u0308tles, et nu\u0308u\u0308d hakkame palvetama. Minu esimene mo\u0303te oli: me ju so\u0303itma hakates tegime juba palve, aga siis mo\u0303tlesin, et ega me liiga palju ikka paluda ei saa, ja me palvetasime uuesti. Ja\u0308tkasime so\u0303itu ja na\u0308gime u\u0308sna varsti a\u0308sja asetleidnud liikluso\u0303nnetust, kus auto oli otsa so\u0303itnud teele jooksnud po\u0303drale. Meie auto roolis oli kogemusteta juht ja ma ei tea, mis meiega oleks juhtunud, kui me poleks palvetamiseks peatunud. Liikluso\u0303nnetuses osalenud autos olid ka ko\u0303ik terved."}, {"text_idx": "#000014", "text": "Kui seni on juttu olnud peamiselt minu vo\u0303i meie palvetest, siis ja\u0308rgnevad mo\u0303tted puudutavad rohkem eestpalveid. Eestpalve on ka palve, vo\u0303ib-olla nimetatakse seda eestpalveks sellepa\u0308rast, et see on palve kellegi teise pa\u0308rast vo\u0303i kellegi teise olukordade pa\u0308rast, vo\u0303i ka palve, mida keegi teine palub mul/meil teha. Iiobi 42:10 loeme: \u201eJa Jehoova po\u0308o\u0308ras Iiobi saatuse, kui see palus oma so\u0303prade eest.\u201c Iiobi so\u0303brad u\u0308ritasid teha oma parima, et Iiobile tema kannatusi a\u0308ra seletada, kuid lisasid oma innukate seletustega Iiobi kannatustele juurde ta\u0308iendavaid u\u0308leelamisi. Ja nu\u0308u\u0308d saatis Jumal so\u0303brad Iiobi juurde eestpalvet paluma. Ja me ei saa paluda inimeste eest, keda vihkame vo\u0303i po\u0303lgame vo\u0303i lihtsalt hukka mo\u0303istame. Seega peame eestpalvesoovist kuuldes ko\u0303igepealt laskma enda suhtumist muuta. Keegi on u\u0308telnud, et palve ei muuda alati olukordi, aga see muudab alati meid."}, {"text_idx": "#000015", "text": "Nii po\u0308o\u0308rduvad inimesed ta\u0308na ka meie poole ja paluvad meil palvetada. Peale selle, et vo\u0303ime eestpalveid tehes oma kaaslaste muredele kaasa elada, on selline palveto\u0308o\u0308 ka va\u0308ga hea vo\u0303imalus pilk endalt ja oma ha\u0308dadelt a\u0308ra po\u0308o\u0308rata ning mitte lasta enesehaletsusel meie usku ra\u0308sida."}, {"text_idx": "#000016", "text": "Meil on Tallinna koguduses juba ku\u0308mme aastat eestpalvete list, milles osaleb umbes 50 palvetajat, kes ko\u0303ik polegi Tallinna koguduse liikmed. U\u0308ks po\u0303hjus, miks inimesed oma palveid sinna saadavad, on vist selles, et nad ei jaksa enam u\u0308ksi palvetada. Jumal on lubanud palveid kuulda. Ja meil on po\u0303hjust Talle ta\u0308nu tuua tuhandete olukordade eest, mille lahendusi me oleme kuulnud ja na\u0308inud. Kui meie listi inimestelt ku\u0308sida, kui paljud meie endi olukorrad on lahenduse leidnud, kui meie teiste eest palvetame, oleksime kindlasti positiivselt u\u0308llatunud."}, {"text_idx": "#000017", "text": "Kord oli minu elus va\u0308ga valus olukord ja Jumal kasutas eestpalvet selleks, et ma usujalad ja\u0308lle alla vo\u0303taksin. Olin a\u0308a\u0308retus ahastuses mere a\u0308a\u0308res palvetamas ja otsustasin siis kaevata oma ha\u0308da u\u0308hele o\u0303ele. Helistasin ja ei leidnud ha\u0308da a\u0308rara\u0308a\u0308kimisest suurt abi. Aga siis u\u0308tles see o\u0303de, et u\u0308ks inimene on haiglas suremas ja tema ei tea, kas see haige on Jumalaga a\u0308ra leppinud ning kas mina ei tea kedagi, kes la\u0308heks sinna haiglasse ja palvetaks temaga koos. Ma u\u0308tlesin, et tean kedagi, kes la\u0308heks, ja see keegi olen mina. Minu oma koorem to\u0303steti minu o\u0303lgade pealt a\u0308ra sel samal hetkel, kui otsustasin minna surijat toetama. Ma kardan raskelt haigeid ja surijaid, kuid sel korral seal haigla ees autos palvetades andsin ko\u0303ik Isa ka\u0308tte ja astusin siis Temaga koos surma ootavate inimeste palatisse. So\u0303nad, mis mu suust tulid, polnud minu so\u0303nad, ja ha\u0308a\u0308l oli ka teistsugune, kui ma seal palvetasin ja see haige seal voodis minuga kaasa ohkas, kuna ta polnud enamaks suuteline. Tema na\u0308gu kiirgas nu\u0308u\u0308d sisemisest rahust ja nii ta seal suikus Isa su\u0308lle."}, {"text_idx": "#000018", "text": "Oleme oma palvelistis kogenud, kuidas inimesed annavad oma elu Jumala ka\u0308tte ja alustavad usu- ja palveelu, lahkuminejad ja riidlejad lepivad, inimesed andestavad, to\u0308o\u0308 kaotanud saavad oma to\u0308o\u0308 tagasi, tugev valu taandub mo\u0303ne hetke jooksul peale seda, kui palve on listi postitatud. Just ta\u0308na, kui ma seda lugu kirjutan, aitasime palves kaasa u\u0308he raske su\u0308nnituse juures, ja juba na\u0308dalaid palume kriitilises seisus haiglas lamava noore mehe pa\u0308rast ja me ei tea, kas ta on oma su\u0308dame Jumalale andnud. Meie ei saa oma palvetele alati vastuseid, aga me teame, et Isa kuuleb ja lahendab ning mo\u0303ned lahendused vo\u0303tavad rohkem aega mitte sellepa\u0308rast, et Isa jo\u0303ud oleks va\u0308hene, vaid seeto\u0303ttu, et Isa ei tee asju meie elus ja hinges ilma meie no\u0303usolekuta ning meie jah-so\u0303na saamine vo\u0303tab tihti kaua aega. Meie ei saa muud teha kui palvetada ja hoolida, aga Isa saab teha seda, mida meie ei saa teha \u2013 ja Ta tahab oma lastele ro\u0303o\u0303mu valmistada."}, {"text_idx": "#000019", "text": "Kord ku\u0308sis u\u0308ks mees kuulsalt evangelistilt Dwight Moodylt, miks tema evangeeliumito\u0308o\u0308 nii edukas on, ja Moody ku\u0308sis vastu: \u201eMida sa seal eespool na\u0308ed?\u201c \u201eInimesed ko\u0303nnivad pargis,\u201c vastas ku\u0308sija. Nu\u0308u\u0308d u\u0308tles Moody: \u201eSina na\u0308ed inimesi, aga mina na\u0308en hingi, kes la\u0308hevad hukka, kui ma neile ei kuuluta!\u201c Seda sama mo\u0303tet pisut laiendades jo\u0303uame punkti, kus peame endale aru andma, et inimesed la\u0308hevad hukka, kui me nende eest ei palveta ja ei tegutse siis selle juhtimise kohaselt, mille me armastava Isa poole palvetades saame."}, {"text_idx": "#000022", "text": "Palvekongressil arutati selle u\u0308le, mida ta\u0308hendab olla vahemees"}, {"text_idx": "#000023", "text": "Adventnoorte palvevo\u0303rgustik pidas esimese kokkusaamise"}, {"text_idx": "#000024", "text": "Po\u0303hja-Ameerika divisjon palub koguduseliikmeid pu\u0308hendada u\u0308ks palvepa\u0308ev rassivo\u0303rdsusele"}, {"text_idx": "#000025", "text": "Aasta esimesel hingamispa\u0308eval on paastu- ja palvepa\u0308ev"}, {"text_idx": "#000026", "text": "10-pa\u0308evane palveaeg la\u0308bi pastori silmade"}, {"text_idx": "#000027", "text": "Ta\u0308na algab u\u0308leilmse koguduse 100pa\u0308evane palveaeg"}, {"text_idx": "#000028", "text": "Adventistid palvetavad 100 pa\u0308eva peakonverentsi to\u0308o\u0308koosoleku pa\u0308rast"}, {"text_idx": "#000034", "text": "Adventkogudus ta\u0308histas 21. mail 160. aastapa\u0308eva"}, {"text_idx": "#000038", "text": "Koguduse koduleht on nu\u0308u\u0308d a\u0308pis"}, {"text_idx": "#000041", "text": "Po\u0303gus u\u0308levaade liidu to\u0308o\u0308tajate laagrist"}, {"text_idx": "#000042", "text": "Tema rahvasAga Jeesuse vastas seisev sadakonnau\u0308lem, na\u0308hes teda no\u0303nda hinge heitvat, u\u0308tles: \u201eSee inimene oli to\u0303esti Jumala Poeg!\u201c Markuse 15:39"}]